### Beslutningstema

Det skal besluttes, om Lokalplan nr. 207-560 og kommuneplantillæg nr. 169-560 samt miljøscreening for Birkelev Højspændingsstation kan sendes i 8 ugers offentlig høring.

For Teknik-, og Miljøudvalget omfatter det lokalplanen. For Klima-, Vækst-, og Udviklingsudvalget omfatter det kommuneplantillægget.

### Historik

Kommunalbestyrelsen har den 27. juni 2024 godkendt placering af 150-kV højspændingsstation med tilknyttet 60 kV-station ved [adresse].

### Sagsfremstilling

Lokalplan 207-560 med tilhørende kommuneplantillæg 169-560 og miljøscreening omfatter et areal på ca. 5,7 ha og udgør en del af matr.nr. 187, [adresse], Gertrud Kristoffersen.

Planerne er udarbejdet på baggrund af et ønske om opførelse af en højspændingsstation nord for [adresse]. Den nye højspændingsstation skal sikre fremtidig mulighed for tilslutning af VE-anlæg og sikre den fremtidige forsyningsdrift.  Den nye højspændingsstation skal kobles på den eksisterende 150 kV kabelforbindelse mellem højspændingsstationerne Ribe og Bredebro.

Området afgrænses mod nord af et § 3 beskyttet vandløb og det åbne land, mod syd af [adresse], mod øst af eksisterende læhegn og mod vest af et beplantet område, hvor der er en sø, som er beskyttet i henhold til naturbeskyttelseslovens § 3.

### Lovgrundlag

Planloven

Elsikkerhedsloven

Miljøvurderingsloven

### Indstilling Fagchefen for Klima, Plan og Udvikling indstiller,

at kommuneplantillæg nr. 169-560 Birkelev Højspændingsstation sendes i otte ugers offentlig høring, og
at indstillingen videresendes til Økonomiudvalget og Kommunalbestyrelsen.

**Beslutning fra Klima-, Vækst- og Udviklingsudvalget den 3.11.2025, pkt. 4**

Indstillingen anbefales.

**Fagchefen for Klima, Plan og Udvikling indstiller,**

at Lokalplan nr. 207-560 Birkelev Højspændingsstation sendes i otte ugers offentlig høring, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget den 4.11.2025, pkt. 8**

Indstillingen anbefales.

**Beslutning fra Økonomiudvalget den 20. november 2025 pkt. 5:**

Indstillingen anbefales.

### Beslutning

Indstillingen godkendt.

Tom Winther (V) deltog ikke i mødet.